b'\n_START_ARTICLE_\nToisen kanssa\n_START_SECTION_\nJuoni\n_START_PARAGRAPH_\nSarja kertoo pariskunnasta, Saarasta (Krista Kosonen) ja Toukosta (Mikko Leppilampi), jotka ovat pitk\xc3\xa4\xc3\xa4n yritt\xc3\xa4neet saada lasta. Merkitt\xc3\xa4v\xc3\xa4ss\xc3\xa4 osassa sarjassa on my\xc3\xb6s Saaran ty\xc3\xb6 lastensuojelun sosiaality\xc3\xb6ntekij\xc3\xa4n\xc3\xa4.\n_START_SECTION_\nTuotanto\n_START_PARAGRAPH_\nSarjan tuotti Yle Draama. Se kuvattiin kes\xc3\xa4\xe2\x80\x93joulukuussa 2013._NEWLINE_Sarjassa Krista Kososen esitt\xc3\xa4m\xc3\xa4n p\xc3\xa4\xc3\xa4henkil\xc3\xb6n Saaran Susanna-siskoa esitt\xc3\xa4nyt Miina Maasola joutui marraskuussa 2013 auto-onnettomuuteen kesken sarjan kuvausten. Maasola ehti n\xc3\xa4ytell\xc3\xa4 omat kohtauksensa yht\xc3\xa4 kuvausp\xc3\xa4iv\xc3\xa4\xc3\xa4 lukuun ottamatta. Helmikuussa 2014 Maasola menehtyi onnettomuudessa saamiinsa vammoihin. Sarjan ensimm\xc3\xa4isen osan lopussa oli omistus \xe2\x80\x9dMiina Maasolan muistolle\xe2\x80\x9d._NEWLINE_Toisen kanssa julkaistiin DVD:ll\xc3\xa4 24. syyskuuta 2014. Se esitettiin uusintana 29. joulukuuta 2014 \xe2\x80\x93 7. tammikuuta 2015. Toisen kerran Yle esitt\xc3\xa4\xc3\xa4 sarjan uusintana alkuvuodesta 2019.\n_START_SECTION_\nVastaanotto\n_START_PARAGRAPH_\nKrista Kosonen ja Mikko Nousiainen saivat parhaan mies- ja naisn\xc3\xa4yttelij\xc3\xa4n Kultainen Venla -ehdokkuudet. Lis\xc3\xa4ksi ohjelma oli ehdolla yleis\xc3\xb6\xc3\xa4\xc3\xa4nestyksess\xc3\xa4 vuoden parhaaksi TV-ohjelmaksi._NEWLINE_Tammikuussa 2015 j\xc3\xa4rjestetyss\xc3\xa4 gaalassa Krista Kosonen palkittiin parhaana naisn\xc3\xa4yttelij\xc3\xa4n\xc3\xa4.'